Les entitats de titularitat pública o privada que vulguin impartir accions de formació professional per a l'ocupació autoritzades pel Servei Públic d'Ocupació de Catalunya (SOC) han d'estar donades d'alta al Registre d'entitats de formació professional, i han d'estar inscrites i/o acreditades en alguna de les especialitats formatives incloses al Catàleg d'especialitats formatives del SOC.
Els requisits mínims per inscriure's en una especialitat formativa s'especifiquen al programa formatiu de referència o, si es tracta d'una especialitat corresponent a un certificat de professionalitat, al Reial decret que el regula.
L'any 2018, el SOC va acreditar a entitats de formació per impartir certificats de professionalitat en la modalitat de teleformació:
Especialitats i entitats acreditades durant el programa pilot en modalitat de teleformació, 2018
Registre d'entitats de formació professional per a l'ocupació
Els tràmits associats al Registre d'entitats de formació del SOC són telemàtics i per tant estan sempre disponibles.
Per fer qualsevol d'aquests tràmits heu d'omplir els formularis de sol·licitud o comunicació accedint al portal de Tràmits de la Generalitat de Catalunya.
365,85 euros per cada sol·licitud d'alta al Registre fins a dues adreces formatives.
65,55 euros per cada nova adreça formativa, a partir de dues, incloses en el mateix expedient.
267,55 euros per tramitació de cada sol·licitud de modificació de les dades d'un centre o entitat ja donat d'alta.
Una mateixa tramitació pot incloure més d'una modificació, a excepció de la sol·licitud de canvi de titularitat de les entitats de formació amb subrogació de drets i obligacions del nou titular.
- les modificacions de dades que suposen només la baixa d'un centre o adreça formativa d'una entitat, la baixa d'una aula o taller i la baixa d'una especialitat formativa;
- l'ampliació i/o reducció de centres de sessions presencials associats a la modalitat de teleformació;
- la comunicació de canvi de representant legal, seu social i/o raó social i adreça a efectes de notificació;
- la baixa del Registre d'entitats de formació del SOC.
Són entitats de formació acreditades les que imparteixin formació conduent a l'obtenció de certificats de professionalitat, i que compleixen els requisits establerts en les normes específiques reguladores de cada certificat, i en les que de manera complementària pugui establir el SOC.
Són entitats de formació inscrites les que imparteixin formació no conduent a l'obtenció de certificats de professionalitat i que compleixin els requisits que estableix el SOC.
Guia informativa Ofereix, entre altra informació, les instruccions per a tramitar l'alta o la modificació de dades al Registre, a més, dels requisits i les obligacions de les entitats de formació d'oferta inscrits al SOC.
G146NHCF-033-00 Annex de dades específiques ampliació/reducció de centres presencials en modalitat de teleformació en el Registre d'entitats de formació del Servei Públic d'Ocupació de Catalunya.
Ordre TMS/369/2019, de 28 de març, per la que es regula el Registre Estatal d'Entitats de Formació del sistema de formació professional per l'ocupació en l'àmbit laboral, així com els processos comuns d'acreditació i inscripció de les entitats de formació para impartir especialitats formatives incloses al Catàleg d'Especialitats formatives.
Ordre TMS/283/2019, de 12 de març, per la que es regula el Catàleg d'especialitats Formatives en el marc del sistema de formació professional per a l'ocupació en l'àmbit laboral.
Resolució TSF/1870/2017, de 28 de juliol, per la qual s'estableixen la identificació externa dels centres col·laboradors del Servei Públic d'Ocupació de Catalunya inscrits i/o acreditats al Registre de centres i entitats de formació i la identificació interna de les actuacions que duen a terme.
Reial decret 694/2017, de 3 de juliol, pel qual es desplega la Llei 30/2015, de 9 de setembre, per la qual es regula el sistema de formació professional per a l'ocupació en l'àmbit laboral.
Llei 30/2015, de 9 de setembre, per la qual es regula el Sistema de Formació Professional per a l'Ocupació en l' àmbit laboral.
Llei 10/2015, del 19 de juny, de formació i qualificació professional.
Llei 2/2014, del 27 de gener, de mesures fiscals, administratives, financeres i del sector públic.
Ordre EMO/215/2014, de 9 de juliol, de modificació de l'Ordre TRE/338/2008, de 4 de juliol, pel que fa al Registre de centres i entitats de formació del Servei d'Ocupació de Catalunya.
Ordre ESS/1897/2013, de 10 d'octubre, per la qual es desenvolupa el Reial decret 34/2008, de 18 de gener, pel qual es regulen els certificats de professionalitat i els reials decrets pels quals s'estableixen certificats de professionalitat dictats en la seva aplicació.
Decret 182/2010, de 23 de novembre, d'ordenació de la formació professional per a l'ocupació a Catalunya.
Reial decret 34/2008 de 18 de gener, pel que es regulen els certificats de professionalitat (BOE 31 de gener 2008), modificat pel Reial decret 1675/2010 de 10 de desembre (BOE de 31 de desembre de 2010) (Correcció d'errades del Reial Decret 1675/2010, BOE 8 de gener de 2011) i el RD 189/2013, de 15 de març (BOE de 21 de març de 2013)
Ordre TRE/338/2008, de 4 de juliol, per la qual s'aproven les bases reguladores de les subvencions relatives a la formació d'oferta per realitzar accions formatives adreçades prioritàriament a persones treballadores desocupades que promou el SOC (capítol IV Fitxer d'especialitats formatives i registre de centres i entitats de formació).